***Tekmovanje iz naravoslovja KRESNIČKA 2015/2016***

To tekmovanje organizira Društvo matematikov, fizikov in astronomov Slovenije (DMFA) in je letos potekalo drugič. Tekmujejo učenci od 1. do 7. razreda. Tekmovanje je samo šolsko. Izvedli smo ga 3. 2. 2016.

Na tekmovanje se je potrebno pripraviti tako, da učenci s pomočjo mentoric opravijo obvezne poskuse, ki niso enostavni, ostalo je splošno naravoslovno znanje. Učenci te poskuse lahko ponovijo tudi doma. Narediti jih je potrebno zelo natančno, le tako lažje razumejo tekmovalna vprašanja.

Na naši šoli je tekmovalo 114 učencev. Bronasto priznanje je osvojilo 42 učencev, kar je izredno dober rezultat.

Po razredih:

* 1. razred prijavljenih 36 učencev, priznanje osvojilo 12 učencev;
* 2. razred prijavljenih 30 učencev, priznanje osvojilo 10 učencev;
* 3. razred prijavljenih 15 učencev, priznanje osvojilo 5 učencev;
* 4. razred prijavljenih 14 učencev, priznanje osvojilo 6 učencev;
* 5. razred prijavljenih 14 učencev, priznanje osvojilo 6 učencev;
* 6. razred prijavljeni 3 učenci, priznanje osvojila 2 učenca;
* 7. razred prijavljena 2 učenca, priznanje osvojil 1 učenec.

Mentoricam in učencem čestitam! Naslednje leto se bomo trudili naprej.

vodja tekmovanja:

Saša Mulec Troha